
ZAPISNIK
SA VI SJEDNICE SKUPŠTINE OPŠTINE TUZI
ODRŽANE 14. I 17.JUNA 2019.GODINE


Sjednicu  otvorio predsjednik Skupštine koja je sa radom započela u 14.30 časova.
Sekretar Skupštine izvršio prozivku prisutnih odbornika.
Odsutni odbornici su: Sulejman Bećaj, Enis Gjokaj, Simon Ivezaj, Samra Đoković i Halil Duković.
Predsjednik Skupštine je konstatovao da postoji kvorum i da Skupština, shodno Poslovniku, može da radi i punovažno odlučuje.
Prije prelaska na utvrđivanje dnevnog reda predsjednik Skupštine je odbornike upoznao da je na osnovu izvještaja Opštinske izborne komisije Tuzi došlo do zamjene odbornika, pa je umjesto potpredsjednika opštine Harisa Ramovića mandat započeo odborniku Hadzu Dreševiću, a umjesto odbornika Nikole Gegaj mandat započeo odborniku Naseru Krkanoviću.
Presjedavajući je predložio dnevni red. 
Skupština je glasovima svih prisutnih odbornika utvrdila sledeći:


                                                                        DNEVNI RED

1. Predlog Statuta opštine Tuzi
1. Predlog Odluke o imenovanju jednog člana nadzornog odbora Turističke organizacije
Predsjednik Skupštine je nakon usvajanja dnevnog reda upoznao odbornike da predsjednik opštine iz objektivnih razloga nije u mogućnosti da prisustvuje današnjoj sjednici, a s obzirom da je na dnevnom redu rasprava o najvažnijem aktu, to jest statutu opštine prekida sjednicu i obavještava odbornike da će sjednica nastaviti sa radom 17.juna u 14.00 časova.


VI sjednica je nastavila sa radom 17.juna sa početkom u 14.00 časova.
Odsutan odbornik je Simon Ivezaj.
Sjednici Skupštine pored odbornika prisustvovali su: Nik Gjeloshaj, predsjednik opštine, Haris Ramović, potpredsjednik opštine, Ivan Ivanaj, potpredsjednik opštine, Robert Camaj, VD glavni administrator, Marina Ujkaj, VD sekretarka Sekretarijata za lokalnu samoupravu, Esmin Bećović, VD sekretar za Poljoprivredu rad i socijalno staranje, Emin Haxhi,VD sekretar za Finansije,lokalne prihode i investicije.

Rad sjednice pratili su predstavnici sredstava javnog informisanja.

PRVA TAČKA – Predlog Statuta opštine Tuzi

Uvodne napomene u vezi sa prvom tačkom dnevnog reda dao je Gjergj Camaj, član komisije za izradu Predloga Statuta opštine Tuzi,koji je odbornike i prisutne upoznao sa cjelokupnim postupom rada  Komisije za izradu Predloga Statuta opštine Tuzi,da je imenovana Komisija završila uspješno svoj zadatak zbog koga je osnovana i da se pred odbornicima nalazi najznačajniji akt kad je u pitanju opština Tuzi.
Odbornik Halil Duković je kazao da se kao predsjednik komisije za izradu Predloga statuta opštine Tuzi zahvaljuje svim članovima komisije na uloženom trudu i posvećenosti u toku rada navedene komisije.

U pretresu učestvovali odbornici:Gjergj Camaj,Halil Duković, Mirza Pepić, Samir Adzović, Nikolla Camaj, Štjefan Camaj, Elvir Kajošević, Fadil Kajoshaj (Predsjednik Skupštine), Marko Lucgjonaj, Smail Çunmulaj, Naser Krkanović, Enis Gjokaj, Senad Gilaj, Mevludin Dizdarević, Sulejman Bećaj. 
U pretresu po ovoj tački dnevnog reda učestvovao je predsjednik opštine Nik Gjeloshaj.
Nakon završenog pretresa prešlo se na glasanje.
Skupština je usvojila Predlog Statuta opštine Tuzi (glasalo 30 odbornika, 21 odbornik je bio „za“, 1 odbornik je bio „protiv“  , 8 odbornika je bilo „ uzdržano“ .

DRUGA TAČKA - Predlog Odluke o imenovanju jednog člana nadzornog odbora Turističke organizacije
Uvodnu napomenu dao je Gjergj Camaj, predsjednik Odbora za statut i propise, koji je kazao da navedeni odbor čiji je on predsjednik, nakon održane sjednice predlaže odbornicima Skupštini opštine Tuzi da za člana nadzornog odbora Turističke organizacije izabere Leonoru Đeljošević. 
U pretresu po ovoj tački nije učestvovao niko od odbornika.

Skupština je usvojila da za člana nadzornog odbora Turističke organizacije bude izabrana Leonora Đeljošević ( glasalo 26 odbornika, 26 odbornika je bilo „za“ )

Pošto je završen rad po utvrđenom dnevnom redu, Predsjednik Skupštine je zaključio VI sjednicu Skupštine opštine Tuzi, dana 17.juna 2019. godine.

Sjednica Skupštine je tonski snimljena.

